**Վահան Տեր-Ղազարյան** (հուլիսի 20, 1950(1950-07-20), Երևան, Հայկական ԽՍՀ, ԽՍՀՄ - սեպտեմբերի 28, 2021(2021-09-28), Երևան, Հայաստան), հայ արձակագիր, դրամատուրգ, կինոսցենարիստ։ Հայաստանի գրողների միության անդամ (1989)։

Կենսագրություն
--------------

Վահան Տեր-Ղազարյանը ծնվել է 1950 թվականի հուլիսի 20-ին, Երևանում։ Ավարտել է Մոսկվայի Մ. Գորկու անվան գրականության ինստիտուտը։ Աշխատել է «Սովետական գրող» հրատարակչությունում, Հայաստանի պատմաճարտարապետական հուշարձանների գլխավոր վարչությունում, կազմակերպել հնագիտական-հետախուզական անձնագրավորող արշավախմբեր Հայաստանի, Արցախի, Ջավախքի տարածքներում։ 1988 թվականին՝ Ղարաբաղյան շարժման սկզբում, հիդրոերկրաբանական և անտառագիտական արշավախմբի կազմում որպես հնագետ մեկնել է Արցախ։

1976-1977 թվականներին աշխատել է «Պիոներ» ամսագրում, 1977-1981 թվականներին՝ «Սովետական գրող» հրատարակչությունում, 1982-1984 թվականներին՝ Պատմաճարտարապետական հուշարձանների գլխավոր վարչությունում, 1984-1989 թվականներին՝ ՀԽՍՀ գիտությունների ակադեմիայում։ 1990 թվականից զբաղվում է կինոգործունեությամբ։ 1989-2000 թվականներին աշխատել է Հայաստանի գրողների միությունում։ Զբաղեցրել է ՀՀ ԳԱԱ աշխարհագրական ընկերության անձնագիտական արշավախմբի պետի պաշտոնը։

Ստեղծագործական ուղի
-------------------

Հեղինակ է արցախյան ազատամարտի փաստավավերագրական ֆիլմերի սցենարների։ Առաջին անգամ տպագրվել է 1968 թվականին։ Տեր-Ղազարյանի պատմվածքները, վիպակները, հոդվածները, թարգմանությունները տպագրվել են հանրապետության պարբերական և գրական մամուլում («Գարուն», «Նորք», «Նոր-Դար», «Լիտերատուրնայա Արմենիա»)։ Հեղինակ է պիեսների, թարգմանել է նաև պիեսներ, որոնք բեմադրվել են Երևանի և Հայաստանի տարբեր շրջանների թատրոններում։ Տեր-Ղազարյանի ստեղծագործությունները թարգմանվել են ռուսերեն, լեհերեն, լիտվերեն։ Նրա սցենարներով և տեքստերով ներկայումս նկարահանվում է ֆիլմաշար՝ «Հայրենիքս Հայաստան», «Հայկ» կինոստուդիա։

Երկեր
-----

* Թացուչորի և նրա որդիների զարմանահրաշ արկածները մեր օրերում (հեքիաթ), Երևան, 2004։
* Լուսնի հեքիաթները, Երևան,1999։
* Արքայադրամ (վեպ), Երևան,1995։
* Փնտրողների արշավանքը (վիպակ), Երևան,1980։
* Երգ սիրո (սովետական ժողովուրդների սիրո պոեզիայի անթոլոգիա, 2-րդ հատոր), Մոսկվա, 1972։

Սցենարներ
---------

* Դիմակայում – 2009
* Կապուտաչյա առասպել – 2008
* Հայոց պատմություն 1-9 ֆիլմեր – 2004
* «Հայրենիքս Հայաստան» ֆիլմաշար – 2004
* Օրենք և իրավունք – 2000
* Վկայություն – 1997
* Բարև ձեզ – 1994
* Ցեղի կանչը – 1994
* 20 օր Արցախում – 1993
* Վանի ճանապարհը Բերդաձորով – 1992
* Թիրախ – 1991
* Հայաստան – 1990

Պարգևներ
--------

* «Համազգային հայ կրթական և մշակութային միության» մրցանակ` «Արքայադրամ» վեպի համար, 1995

Ծանոթագրություններ
------------------

1. 1 2  Մահացել է գրող, ազատամարտիկ, սցենարիստ, անձավախույզ, լեռնագնաց Վահան Տեր-Ղազարյանը
2. ↑  Վահան Տեր-Ղազարյանի մասին ՀԳՄ կայքում
3. ↑  "Հայաստանի Կինեմատոգրաֆիստների Միություն. միության անդամներ". *UCA.AM*. Արխիվացված է the original 2020 թ․ փետրվարի 16-ին. Retrieved 2020 թ․ մարտի 1. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "«Հայոց պատմություն» ֆիլմաշար". *haykdfs.com*. Արխիվացված է the original 2020 թ․ մարտի 1-ին. Retrieved 2020 թ․ մարտի 1. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Տեր-Ղազարյան, Վահան (2004). *Թացուչորի և նրա որդիների զարմանահրաշ արկածները մեր օրերում։ Միջին տարիքի երեխաների համար*. Ամրոց գրուպ. ISBN 978-99941-31-17-4.
6. ↑  Ղազարյան, Վահան Տեր (1997). *Արքայադրամ*. Առերեսում-Անի.